Auditor's report — SCC, period 2021 (audited, opinion: unqualified)
Auditor firm: KPMG
Signing partner: (ไวโรจน์ จินดามณีพิทักษ์)
Signed: 2022-02-18

บริษัทปูนซิเมนต์ไทย จำกัด (มหาชน)

และบริษัทย่อย

งบการเงินรวมและงบการเงินสำหรับปีสิ้นสุดวันที่ 31 ธันวาคม 2564

และ

รายงานของผู้สอบบัญชีรับอนุญาต

บริษัทปูนซิเมนต์ไทย จำกัด (มหาชน)

และบริษัทย่อย

งบการเงินรวมสำหรับปีสิ้นสุดวันที่ 31 ธันวาคม 2564

และ

รายงานของผู้สอบบัญชีรับอนุญาต

รายงานของผู้สอบบัญชีรับอนุญาต

เสนอ ผู้ถือหุ้นบริษัทปูนซิเมนต์ไทย จำกัด (มหาชน)

ความเห็น

ข้าพเจ้าได้ตรวจสอบงบการเงินรวมของบริษัทปูนซิเมนต์ไทย จำกัด (มหาชน) และบริษัทย่อย (“กลุ่มบริษัท”) 
ซึ่งประกอบด้วยงบแสดงฐานะการเงินรวม ณ วันที่ 31 ธันวาคม 2564 งบกำไรขาดทุนรวมและงบกำไรขาดทุนเบ็ดเสร็จรวม 
งบแสดงการเปลี่ยนแปลงส่วนของผู้ถือหุ้นรวม และงบกระแสเงินสดรวม สำหรับปีสิ้นสุดวันเดียวกัน รวมถึงหมายเหตุประกอบงบการเงินรวม ซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมข้างต้นนี้แสดงฐานะการเงินรวมของกลุ่มบริษัท ณ วันที่ 31 ธันวาคม 2564 ผลการดำเนินงานรวม และกระแสเงินสดรวม สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงาน
ทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรค
ความรับผิดชอบของผู้สอบบัญชีต่อการตรวจสอบงบการเงินรวมในรายงานของข้าพเจ้า ข้าพเจ้ามีความเป็นอิสระจาก
กลุ่มบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี ในส่วนที่เกี่ยวข้องกับการตรวจสอบงบการเงินรวม และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตาม
ข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลและเหตุการณ์ที่เน้น

ข้าพเจ้าขอให้สังเกตหมายเหตุประกอบงบการเงินข้อ 4 กลุ่มบริษัทได้เข้าซื้อธุรกิจแห่งหนึ่งในประเทศสเปนในระหว่างปีสิ้นสุดวันที่ 31 ธันวาคม 2564 และมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์ที่ได้มาที่ระบุได้และหนี้สินที่รับมาจากการซื้อธุรกิจ โดย ณ วันที่รายงาน การประเมินราคายังไม่เสร็จสมบูรณ์ ดังนั้น มูลค่ายุติธรรมที่รับรู้เป็นมูลค่าที่ประมาณการและอาจมีการปรับปรุง ทั้งนี้ความเห็นของข้าพเจ้าไม่ได้เปลี่ยนแปลงไปเนื่องจากเรื่องนี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและรายงานของผู้สอบบัญชีที่อยู่ในรายงานนั้น

ความเห็นของข้าพเจ้าต่องบการเงินรวมไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวม คือ การอ่านข้อมูลอื่น และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ หากในการปฏิบัติงานดังกล่าว ข้าพเจ้าสรุปได้ว่าข้อมูลอื่น
มีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องรายงานข้อเท็จจริงนั้น ทั้งนี้ข้าพเจ้าไม่พบว่ามีเรื่องดังกล่าวที่ต้องรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวม

ผู้บริหารมีหน้าที่รับผิดชอบในการจัดทำและนำเสนองบการเงินรวมเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวม ผู้บริหารรับผิดชอบในการประเมินความสามารถของกลุ่มบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่ผู้บริหารมีความตั้งใจที่จะเลิกกลุ่มบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัท

ความรับผิดชอบของผู้สอบบัญชีต่อการตรวจสอบงบการเงินรวม

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวม ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้นและได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้น
การแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทต้องหยุดการดำเนินงานต่อเนื่อง

ประเมินการนำเสนอโครงสร้างและเนื้อหาของงบการเงินรวมโดยรวม รวมถึงการเปิดเผยข้อมูลว่างบการเงินรวมแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทางการควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆ ที่สำคัญ ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ ที่มีนัยสำคัญที่สุดในการตรวจสอบงบการเงินรวมในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(ไวโรจน์ จินดามณีพิทักษ์)

ผู้สอบบัญชีรับอนุญาต

เลขทะเบียน 3565

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

18 กุมภาพันธ์ 2565

| การซื้อธุรกิจ | การซื้อธุรกิจ |

| อ้างถึงหมายเหตุประกอบงบการเงินข้อ 3 (ก) และ ข้อ 4 | อ้างถึงหมายเหตุประกอบงบการเงินข้อ 3 (ก) และ ข้อ 4 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทดำเนินการเข้าซื้อกิจการหลายแห่งทั้งในและต่างประเทศ ซึ่งประกอบด้วยการซื้อกิจการในกลุ่มธุรกิจแพคเกจจิ้ง ธุรกิจซีเมนต์และผลิตภัณฑ์ก่อสร้าง ธุรกิจ เคมิคอลส์ และส่วนงานอื่น เพื่อขยายกำลังการผลิตและฐานลูกค้า รวมถึงเพิ่มความสามารถในการแข่งขันของกลุ่มบริษัท ทั้งนี้ การบัญชีสำหรับการซื้อธุรกิจเป็นรายการที่มีสาระสำคัญ และมีความซับซ้อน ต้องใช้ดุลยพินิจที่สำคัญของผู้บริหารในการระบุและประเมินมูลค่ายุติธรรมของสินทรัพย์ที่ได้มาและหนี้สินที่รับมาจากการซื้อธุรกิจ ภายใต้ข้อสมมติที่มีความไม่แน่นอน เปรียบเทียบกับ สิ่งตอบแทนที่โอนให้ผู้ขาย โดยผลแตกต่างจะถูกรับรู้เป็นค่าความนิยม ซึ่งในการประเมินมูลค่ายุติธรรม กลุ่มบริษัทได้ว่าจ้างผู้ประเมินราคาอิสระเพื่อหามูลค่ายุติธรรมของสินทรัพย์ที่ได้มาและหนี้สินที่รับมาจากการซื้อธุรกิจ ดังนั้นข้าพเจ้าจึงเห็นว่าเรื่องดังกล่าวเป็นเรื่องที่สำคัญในการ ตรวจสอบ | กระบวนการตรวจสอบของข้าพเจ้าให้ความสำคัญกับ การประเมินความสมเหตุสมผลของข้อสมมติสำคัญที่ใช้ ในการสนับสนุนการประเมินมูลค่ายุติธรรมของสินทรัพย์ที่ได้มาและหนี้สินที่รับมาจากการซื้อธุรกิจ โดยอ้างอิงสภาพแวดล้อมในการดำเนินงาน ความรู้เกี่ยวกับธุรกิจและอุตสาหกรรมของธุรกิจที่เข้าซื้อที่ข้าพเจ้ามี และข้อมูลอื่น ที่ได้รับระหว่างการตรวจสอบ รวมถึงการสอบถามฝ่ายบริหารถึงลักษณะและวัตถุประสงค์ของการซื้อธุรกิจ  การเข้าอ่านสัญญาซื้อขายธุรกิจ และการอ่านรายงาน การประชุมของฝ่ายบริหารที่เกี่ยวข้อง เพื่อทำความเข้าใจข้อกำหนดและเงื่อนไขที่สำคัญ รวมถึงลักษณะของรายการที่เกี่ยวข้องกับการบัญชีของการซื้อธุรกิจ ข้าพเจ้าปรึกษาผู้เชี่ยวชาญด้านการประเมินมูลค่าของเคพีเอ็มจี  เพื่อประเมินความเหมาะสมของแบบจำลองและวิธีการ วัดมูลค่า ข้าพเจ้าประเมินความเหมาะสมในการระบุสินทรัพย์ที่ได้มาและหนี้สินที่รับมา รวมถึงสิ่งตอบแทนที่โอนให้ผู้ขายของผู้บริหารและตรวจสอบเอกสารประกอบการซื้อและจ่ายเงิน ตลอดจนทดสอบความถูกต้องของการคำนวณค่าความนิยม นอกจากนี้ ข้าพเจ้าได้ประเมินความเป็นอิสระและความรู้ความสามารถของ ผู้ประเมินราคาอิสระ  ข้าพเจ้าได้พิจารณาถึงความเพียงพอของการเปิดเผยข้อมูลตามมาตรฐานการรายงานทางการเงิน |



| การทดสอบการด้อยค่าของค่าความนิยม | การทดสอบการด้อยค่าของค่าความนิยม |

| อ้างถึงหมายเหตุประกอบงบการเงินข้อ 3 (ฐ) และ ข้อ 13 | อ้างถึงหมายเหตุประกอบงบการเงินข้อ 3 (ฐ) และ ข้อ 13 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| ความเสี่ยงจากการดำเนินธุรกิจ ทั้งจากปัจจัยภายในและภายนอกกิจการ ทำให้ผู้บริหารให้ความสำคัญกับการทดสอบการด้อยค่าของค่าความนิยมที่ได้มาจากการซื้อธุรกิจ โดยเฉพาะจากธุรกิจในต่างประเทศ ประกอบกับมาตรฐานการรายงานทางการเงินกำหนดให้กลุ่มบริษัทต้องทดสอบการด้อยค่าของค่าความนิยมซึ่งเกิดจากการ ซื้อธุรกิจเป็นประจำทุกปีหรือหากมีข้อบ่งชี้ของการด้อยค่า ซึ่งเรื่องดังกล่าวใช้ดุลยพินิจและการประมาณการของผู้บริหารในการวัดมูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสด โดยเฉพาะอย่างยิ่งในการประมาณการกระแสเงินสดในอนาคตตามแผนธุรกิจ  พร้อมกับอัตราการเติบโตที่คาดการณ์ไว้ และอัตราคิดลด ที่ใช้สำหรับแต่ละหน่วยสินทรัพย์ที่ก่อให้เกิดเงินสด  ดังนั้น ข้าพเจ้าจึงเห็นว่าเรื่องดังกล่าวเป็นเรื่องที่สำคัญ ในการตรวจสอบ | กระบวนการตรวจสอบของข้าพเจ้าให้ความสำคัญกับ การประเมินความสมเหตุสมผลของข้อสมมติสำคัญที่ใช้ในการสนับสนุนการประมาณการมูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดและข้อบ่งชี้ ของการด้อยค่า  ข้าพเจ้าประเมินความเหมาะสมในการระบุหน่วยสินทรัพย์ที่ก่อให้เกิดเงินสดที่เกี่ยวข้องกับค่าความนิยมของผู้บริหาร ความสมเหตุสมผลและทดสอบข้อสมมติที่สำคัญที่สนับสนุนการประมาณการกระแสเงินสดที่จะได้รับในอนาคตคิดลดเป็นมูลค่าปัจจุบัน รวมถึงแบบจำลองการวัดมูลค่าและอัตราคิดลดที่ผู้บริหารใช้ โดยอ้างอิงถึงภาวการณ์ของตลาด สภาพแวดล้อมการดำเนินงาน ความรู้เกี่ยวกับอุตสาหกรรม และข้อมูลอื่นที่ได้รับระหว่างการตรวจสอบ ข้าพเจ้าทดสอบความถูกต้องของการคำนวณมูลค่าที่คาดว่าจะได้รับคืนและการด้อยค่า อีกทั้งยังมีการพิจารณาความสมเหตุสมผลของประมาณการผลการดำเนินงานโดยเปรียบเทียบการประมาณการในอดีตกับผลการดำเนินงานที่เกิดขึ้นจริง  ข้าพเจ้าได้พิจารณาถึงความเพียงพอของการเปิดเผยข้อมูลตามมาตรฐานการรายงานทางการเงิน |



| การทดสอบการด้อยค่าของที่ดิน อาคารและอุปกรณ์ | การทดสอบการด้อยค่าของที่ดิน อาคารและอุปกรณ์ |

| อ้างถึงหมายเหตุประกอบงบการเงินข้อ 3 (ฐ) และ ข้อ 11 | อ้างถึงหมายเหตุประกอบงบการเงินข้อ 3 (ฐ) และ ข้อ 11 |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| ผู้บริหารได้ประเมินข้อบ่งชี้ซึ่งนำไปสู่การทดสอบการ ด้อยค่าของที่ดิน อาคารและอุปกรณ์ ของกลุ่มบริษัท โดยเน้นไปที่ธุรกิจที่มีผลการดำเนินงานที่ต่ำกว่าที่คาดการณ์ไว้ การทดสอบการด้อยค่าของรายการที่ดิน อาคารและอุปกรณ์ได้รับการพิจารณาเป็นความเสี่ยงที่สำคัญ เนื่องจากเกี่ยวข้องกับการใช้ดุลยพินิจที่สำคัญของผู้บริหารในการพิจารณาว่ามีข้อบ่งชี้ในการด้อยค่าหรือไม่ และการพิจารณามูลค่าที่คาดว่าจะได้รับคืน ซึ่งดุลยพินิจดังกล่าวรวมถึงประมาณการและข้อสมมติที่เกี่ยวข้องโดยเฉพาะอย่างยิ่ง ในส่วนที่เกี่ยวกับการประมาณการกระแสเงินสดในอนาคตพร้อมกับอัตราการเติบโตที่คาดการณ์ไว้ และอัตราคิดลดที่ใช้สำหรับแต่ละหน่วยสินทรัพย์ที่ก่อให้เกิดเงินสด ดังนั้น ข้าพเจ้าจึงเห็นว่าเรื่องดังกล่าวเป็นเรื่องที่สำคัญในการตรวจสอบ | กระบวนการตรวจสอบของข้าพเจ้าให้ความสนใจเกี่ยวกับความสมเหตุสมผลของข้อบ่งชี้ที่แสดงว่าสินทรัพย์อาจเกิดการด้อยค่าและการทดสอบข้อสมมติที่สำคัญที่สนับสนุนการคาดการณ์ของผู้บริหาร  ข้าพเจ้าประเมินความเหมาะสมในการระบุหน่วยสินทรัพย์ที่ก่อให้เกิดเงินสดและแบบจำลองการวัดมูลค่าของผู้บริหาร ความสมเหตุสมผลของข้อบ่งชี้การด้อยค่าโดยอ้างอิงถึงภาวการณ์ของตลาดในปัจจุบัน สภาพแวดล้อมการดำเนินงาน ความรู้เกี่ยวกับอุตสาหกรรม และข้อมูลอื่นที่ได้รับระหว่างการตรวจสอบ   ข้าพเจ้าทดสอบข้อสมมติที่สำคัญที่สนับสนุนการประมาณการกระแสเงินสดที่จะได้รับในอนาคตคิดลดเป็นมูลค่าปัจจุบันโดยเปรียบเทียบข้อสมมติหลักกับแหล่งข้อมูลทั้งภายในและภายนอก รวมถึงทดสอบแบบจำลองการวัดมูลค่า อัตราคิดลดและการวิเคราะห์ความอ่อนไหวเพื่อพิจารณาผลกระทบจากความเปลี่ยนแปลงในข้อสมมติที่สำคัญที่ผู้บริหารใช้ โดยอ้างอิงถึงผลการดำเนินงานที่ผ่านมา การวิเคราะห์แนวโน้ม และทดสอบความถูกต้องของการคำนวณมูลค่าที่คาดว่า จะได้รับคืนและการด้อยค่า อีกทั้งยังมีการพิจารณา ความสมเหตุสมผลของประมาณการผลการดำเนินงานโดยเปรียบเทียบการประมาณการในอดีตกับผลการดำเนินงานที่เกิดขึ้นจริง  ข้าพเจ้าได้พิจารณาถึงความเพียงพอของการเปิดเผยข้อมูลตามมาตรฐานการรายงานทางการเงิน |